CELEX: 62018TN0565
Language: da
Date: 2018-09-24 00:00:00
Title: Sag T-565/18: Sag anlagt den 24. september 2018 — P. Krücken Organic mod Kommissionen

26.11.2018   
            
            
               DA
            
            
               Den Europæiske Unions Tidende
            
            
               C 427/91
            
         
      Sag anlagt den 24. september 2018 — P. Krücken Organic mod Kommissionen
      (Sag T-565/18)
      (2018/C 427/120)
      Processprog: tysk
      
         Parter
      
      
         Sagsøger: P. Krücken Organic GmbH (Mannheim, Tyskland) (ved advokat H. Schmidt)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionen tilpligtes at betale sagsøgeren et beløb på 216 749,02 EUR med tillæg af morarenter, beregnet fra tidspunktet for forkyndelsen af stævningen, med en årlig sats på otte procentpoint over Den Europæiske Centralbanks basisrentesatser.
               
            
                  —
               
               
                  Kommissionen tilpligtes at stille de dokumenter, der er udarbejdet i forbindelse med ECOCERT SA’s aktiviteter ved den økologiske kontrol med Erenhot Jinguyuan Grain and Oil Co. Ltd., 2051 Youyi Road North, Ernehot City, Xilingol League, Inner Mongolia Autonomous Region, Peoples Republic of China, til rådighed for sagsøgeren ved meddelelse af aktindsigt, navnlig inspektionsrapporter og de dertilhørende bedømmelsesskrivelser fra 2016, 2017 og 2018, der hænger sammen med ECOCERT SA’s konklusioner, vurderinger og afgørelser, som udgjorde grundlaget for udstedelsen i henhold til bilag V i forordning (EF) nr. 1235/2008 af kontrolattest nr. 22904CN1700w13 af 19. september 2017 for 490 960 kg økologiske sesamfoderkager og for ECOCERT SA’s efterfølgende ophævelse af denne kontrolattest.
               
            
                  —
               
               
                  Kommissionen tilpligtes,
                  at forpligte økologiske kontrolmyndigheder i tredjelande, som Kommissionen overdrager opgaver i forbindelse med Den Europæiske Unions kontrolsystem for økologisk landbrug, at meddele den i rubrik 11 i kontrolattesten i henhold til bilag V i Kommissionens forordning (EF) nr. 1235/2008 (1) til enhver tid angivne importør, navnlig sagsøgeren, deres afgørelser vedrørende ophævelse, tilbagekaldelse eller annullering af kontrolattester, der er meddelt den enkelte importør, navnlig sagsøgeren, og til at modtage denne importørs indsigelser og træffe afgørelse herom, samt
                  at pålægge de af Kommissionen bemyndigede økologiske kontrolmyndigheder at stille de dokumenter fra den økologiske kontrolprocedure, der ligger til grund for sådanne afgørelser, navnlig inspektionsrapporter og bedømmelsesskrivelser, til rådighed for importørerne, navnlig sagsøgeren, hvorved dele, der er undergivet databeskyttelse af tredjemand, skal ekstraheres.
               
            
         Søgsmålsgrunde og væsentligste argumenter
      
      Sagsøgeren har til støtte for søgsmålet bl.a. gjort gældende, at Kommissionen har tilsidesat sin forpligtelse til ved egnede foranstaltninger at overvåge, at ECOCERT SA’s aktiviteter overholder betingelserne i Rådets forordning (EF) nr. 834/2007 (2), idet ECOCERT SA er en økologisk kontrolmyndighed, der er anerkendt i Kina med henblik på ligeværdighed.
      
         (1)  Kommissionens forordning (EF) nr. 1235/2008 af 8.12.2008 om gennemførelsesbestemmelser til Rådets forordning (EF) nr. 834/2007 for så vidt angår ordninger for import af økologiske produkter fra tredjelande (EUT 2008, L 334, s. 25).
      
         (2)  Rådets forordning (EF) nr. 834/2007 af 28.6.2007 om økologisk produktion og mærkning af økologiske produkter og om ophævelse af forordning (EØF) nr. 2092/91 (EUT 2007, L 189, s. 1).